હેલ્થ ઇંશ્યોરન્સ પોલિસીન ડૉક્યુમેન્ટ્સને સમજવું સહેલું નથી હોતું. તમે જ્યારે પોલિસી લો ત્યારે તમારા મનમાં ઉઠતા અનેક સવાલોના જવાબ સંતોષપ્રદ જ આપવામાં આવે છે અને તમે બધું વાચીને જ પોલિસી લો છો છતા જ્યારે ક્લેમ કરવા જાવ ત્યારે ખબર પડે કે ગફલત થઈ ગઈ. તેના ડૉક્યુમેન્ટ્સમાં ખૂબ ઝીણાં અક્ષરે લખેલી શરતો તમે ક્યારેય વાંચતા નથી જેથી ક્લેમ રીજેક્ટ થાય ત્યારે તમે દુખ અને ગુસ્સા સાથે આશ્ચર્યમાં મુકાઈ જાવ છો. આવું એટલા માટે પણ થાય છે કે તમને પોલિસી વેચવા આવનાર ફક્ત અને ફક્ત તેના મોટા મોટા ફાયદા અંગે જણાવે છે અને તમે ભ્રમિત થઈ જાવ છો.